Bukaramanga
Bukaramanga (isp. Bucaramanga) – miestas šiaurės rytų Kolumbijoje, Rytų Kordiljeros vakariniame šlaite. Santandero departamento administracinis centras. Siuvamųjų mašinų gamyba, chemijos, naftos chemijos, tekstilės, maisto (spirito, alaus, tabako), statybinių medžiagų (cemento) pramonė. Dailieji amatai (šiaudinių skrybėlių panamų gamyba). Svarbus prekybos kava, tabaku, medvilne centras. Tabako, tekstilės, maisto pramonė. Yra 2 universitetai (įkurti 1947 ir 1955 m.), meno galerija, istorijos ir etnografijos muziejus.